# Nevada a Catalunya del 2010

La nevada a Catalunya del 7 i 8 de març del 2010 va afectar principalment les comarques de la província de Girona, l'interior de la província de Barcelona, la de Lleida i el nord de la de Tarragona. L'extrem occidental de ponent i el sud de Catalunya no se'n van veure pràcticament afectats.
Havia estat prevista pels serveis meteorològics Servei meteorològic de Catalunya, Agència Estatal de Meteorologia (AEMET) i altres, tot i això va causar greus problemes de trànsit automobilístic, de ferrocarril i aeri i talls persistents del corrent elèctric especialment per caiguda de torres de conducció elèctrica deguda a l'acumulació de gel. A Barcelona, on no es veia nevar amb intensitat des de l'any 1986, la neu va prendre i durant la tarda a l'àrea metropolitana de Barcelona es va suspendre el pas de totes les línies d'autobusos, tramvia i Ferrocarrils de la Generalitat; el metro va funcionar excepcionalment les 24 hores. Les conseqüències polítiques van ser responsabilitzar al govern de la Generalitat d'improvisació davant les dificultats.
Com a circumstàncies excepcionals s'ha de dir que es va produir a finals d'hivern i que va ser de gran intensitat, concretament una tempesta de neu amb llamps i trons.
L'escriptor anglès Tom Sharpe, establert llavors a Llafranc, va trucar l'endemà a la redacció de La Vanguardia per relatar la seva situació viscuda arran de la nevada i el consegüent tall persistent del corrent elèctric a la Costa Brava: «No recordo res semblant, ni tan sols durant la Segona Guerra Mundial a Anglaterra».

## Situació meteorològica

Un anticicló centrat entre Regne Unit i Alemanya permetia el pas d'una borrasca amb aire relativament càlid i humit que es va trobar amb aire fred produint una precipitació que va ser de neu a totes les cotes sobre Catalunya.

## Gruixos

| Municipi | Comarca | Neu (cm) |
| Espinavell | Ripollès | 75 |
| Viladrau | Osona | 70 |
| Granera | Moianès | 70 |
| Sant Hilari Sacalm | La Selva | 65 |
| Espinelves | Osona | 63 |
| Sant Feliu de Pallerols | Garrotxa | 60 |
| Vidrà | Osona | 60 |
| Prullans | Cerdanya | 60 |
| Rupit | Osona | 60 |
| Santa Pau | Garrotxa | 60 |
| La Pobla de Lillet | Berguedà | 57 |
| Pujalt | Anoia | 55 |
| Muntanyola | Osona | 55 |
| Olot | Garrotxa | 54 |
| Collsuspina | Moianès | 52 |
| Sant Pau de Segúries | Ripollès | 52 |
| La Vajol | Alt Empordà | 50 |
| Vacarisses | Vallès Occidental | 50 |
| La Llacuna | Anoia | 45 |
| Bagà | Berguedà | 45 |
| La Molsosa | Solsonès | 45 |
| Verges | Baix Empordà | 45 |
| Cardona | Bages | 40 |
| Taradell | Osona | 40 |
| Maçanet de la Selva | Selva | 40 |
| Olesa de Bonesvalls | Alt Penedès | 40 |
| La Bisbal d'Empordà | Baix Empordà | 40 |
| Moià | Moianès | 40 |
| Guissona | Segarra | 40 |
| Berga | Berguedà | 39 |
| Cervera | Segarra | 39 |
| Balenyà | Osona | 38 |
| Malla | Osona | 38 |
| Corbera de Llobregat | Baix Llobregat | 35 |
| Lluçanès | Osona | 33 |
| Pinós | Solsonès | 32 |
| Igualada | Anoia | 30 |
| Solsona | Solsonès | 30 |
| Collbató | Baix Llobregat | 30 |
| Vilablareix | Gironès | 30 |
| Vic | Osona | 30 |
| Santa Coloma de Queralt | Conca de Barberà | 28 |
| Querol | Alt Camp | 28 |
| Gurb | Osona | 28 |
| Seva | Osona | 27 |
| Tàrrega | Urgell | 26 |
| Oristà | Osona | 26 |
| Girona | Gironès | 24 |
| Calonge | Baix Empordà | 23 |
| Barcelona (Obs. Fabra) | Barcelonès | 20 |
| Manresa | Bages | 20 |
| Torelló | Osona | 20 |
| La Seu d'Urgell | Alt Urgell | 20 |
| Puigcerdà | Cerdanya | 18 |
| Cadaqués | Alt Empordà | 15 |
| Terrassa | Vallès Occidental | 15 |
| Balaguer | Noguera | 15 |
| Tremp | Pallars Jussà | 13 |
| Roda de Ter | Osona | 11 |
| Martorelles | Vallès Oriental | 10 |
| Badalona | Barcelonès | 10 |
| Vilafranca del Penedès | Alt Penedès | 10 |
| Les Masies de Voltregà | Osona | 10 |
| Santa Coloma de Farners | Selva | 8 |
| Montblanc | Conca de Barberà | 8 |
| Sabadell | Vallès Occidental | 8 |
| Figueres | Alt Empordà | 8 |
| Sant Feliu de Llobregat | Baix Llobregat | 6 |
| Barcelona (Pl. Francesc Macià) | Barcelonès | 5 |
| El Masnou | Maresme | 4 |
| Les Borges Blanques | Garrigues | 3 |

## Vegeu també

* Nevada a Catalunya del 1962

## Referències

* 1 2 «El frío y la nieve ponen en jaque a Cataluña» (en castellà). El País. Grupo PRISA, 08-03-2010. [Consulta: 8 setembre 2011].
* ↑ «Saura defiende la gestión de la nevada y ve mejorable la previsión meteorológica» (en castellà). La Vanguardia. Grup Godó, 13-03-2010. [Consulta: 8 setembre 2011].
* ↑ «La carta de Tom Sharpe a 'La Vanguardia'» (en castellà). La Vanguardia, 06-06-2013. Arxivat de l'original el 12 de novembre 2014 [Consulta: 7 febrer 2014].

## Enllaços externs

* Servei Meteorològic de Catalunya. «Un estudi analitza les tempestes de la gran nevada que hi va haver a Catalunya el 2010». Web. Arxivat de l'original el 2015-04-02. [Consulta: 30 març 2015]. CC-BY-SA-3.0
* Fotos de la nevada a la ciutat d'Olot, Garrotxa.